ນຍ ຫວຽດນາມ ຢ້ຽມຢາມກຳປູເຈຍ
ນຍ ຫວຽດນາມ ຢ້ຽມຢາມ ແລະເຂົ້າຮ່ວມກອງປະຊຸມສຸດຂົງເຂດ ຢູ່ກຳປູເຈຍ
ນາຍົກລັດຖະມົນຕີຫວຽດນາມທ່ານ Nguyen Tan Dung ພວມຢ້ຽມຢາມກຳປູເຈຍເພື່ອ ເຈລະຈາຫາລືສອງຝ່າຍກັບພວກຜູ້ນຳຂອງປະເທດດັ່ງກ່າວແລະເຂົ້າຮ່ວມ 2 ກອງປະຊຸມສຸດ ຍອດຢູ່ໃນຂົງເຂດ ສື່ມວນຊົນຂອງທາງການຫວຽດນາມລາຍງານວ່າລຸນຫຼັງທີ່ໄດ້ເດີນທາງໄປເຖິງກຳປູເຈຍໃນ ມື້ວັນຈັນວານນີ້ແລ້ວ ທ່ານ Dung ແລະນາຍົກລັດຖະມົນຕີຮຸນເຊນແຫ່ງກຳປູເຈຍກໍໄດ້ສົນ ທະນາຫາລືກັນກ່ຽວກັບການຮ່ວມມືໃນຫຼາຍໆຂົງເຂດວຽກງານຮວມທັງການສຳຫຼວດຫາ ບໍ່ນໍ້າມັນແລະແກັສທຳມະຊາດ ນອກນັ້ນພວກຜູ້ນຳທັງສອງຍັງໄດ້ໃຫ້ຄຳໝັ້ນສັນຍາວ່າຈະ ເລັ່ງລັດການປັກຫຼັກໝາຍຊາຍແດນລະຫວ່າງປະເທດທັງສອງແລະໃຫ້ແລ້ວສຳເລັດເສັດສິ້ນ ຂັ້ນຕອນດັ່ງກ່າວ ພາຍໃນປີ 2012 ພວກຜູ້ນຳທັງສອງຍັງມີໝາຍກຳນົດທີ່ຈະເຂົ້າຮ່ວມເປັນສັກຂີພະຍານໃນພິທີລົງນາມໃນຂໍ້ ຕົກລົງສະບັບນຶ່ງລະຫວ່າງທະນາຄານແຫ່ງຊາດຂອງປະເທດທັງສອງ ກຳປູເຈຍເປັນເຈົ້າພາບຈັດກອງປະຊຸມສຸດຍອດພູມີພາກໃນວັນອັງຄານມື້ນີ້ແລະໃນວັນພຸດ ມື້ອື່ນ ທ່ານ Dung ຈະເຂົ້າຮ່ວມກອງປະຊຸມສຸດຍອດລະຫວ່າງກຳ ປູເຈຍ ລາວ ຫວຽດ ນາມ ໃນວັນອັງຄານມື້ນີ້ ຕະຫຼອດທັງກອງປະຊຸມສຸດຍອດ ຂອງປະເທດທັງ 3 ຮ່ວມກັບ ມຽນມາໃນມື້ວັນພຸດມື້ອື່ນ